Kultuuriministri 19. märtsi 2019.a määruse nr 9 „Rahvusvaheliste kultuuri- ja spordisündmuste toetamise tingimused ja kord“ muutmine
Vastu võetud kultuuriministri 15.10.2025 määrusega nr 7

Määrus kehtestatakse riigieelarve seaduse § 531 lõike 1 alusel.

Kultuuriministri 19. märtsi 2019. a määruses nr 9 "Rahvusvaheliste kultuuri- ja spordisündmuste toetamise tingimused ja kord“ tehakse järgmised muudatused:

1)	paragrahvi 2 punkt 1 sõnastatakse järgmiselt:
„1) rahvusvaheline kultuuri- ja spordisündmus (edaspidi sündmus) on Eestis aset leidev rahvusvahelisi kaaskorraldajaid ja/või osalejaid ja/või pealtvaatajaid kaasav üksiksündmus või sündmuste sari, millel esineb turutõrge ning mille toetamise tulemusena on rahvusvaheliste kaaskorraldajate, välismaiste toetajate toetuse arvelt tehtavatelt kuludelt, välisosalejate ja väliskülastajate poolt Eestis tehtud kuludelt riigile laekuv hinnanguline täiendav maksutulu vähemalt võrdne toetuse 1,2 kordse suurusega;“;
2)	paragrahvi 2 täiendatakse punktiga 11 järgmises sõnastuses:
„11) sündmuste sari on kahest kuni viiest ühe valdkonna üksiksündmusest koosnev tervik, mille üksiksündmuse kestus ei ületa kahte nädalat, kõik üksiksündmused korraldab sama käesoleva määruse § 5 lõikes 1 nimetatud isik, kõik üksiksündmused toimuvad 12 kuu jooksul, iga üksiksündmus on rahvusvaheline ning omab majanduslikku mõju ning mille üksiksündmuste kogumajanduslik mõju vastab käesoleva paragrahvi punktis 1 nimetatud suurusele;“;
3)	paragrahvi 5 lõige 1 sõnastatakse järgmiselt:
„(1) Taotlejaks võib olla Eestis registreeritud juriidiline isik, kes ei ole riigi sihtasutus või riigi osalusel asutatud sihtasutus või kohaliku omavalitsuse sihtasutus või nimetatud isikute asutatud sihtasutus.“;
4)	paragrahvi 5 lõike 2 punkt 8 sõnastatakse järgmiselt:
„8) neil on varasem vähemalt kaheaastane sündmuste korraldamise kogemus.“;

5)	paragrahvi 5 lõige 3 tunnistatakse kehtetuks;

6)	paragrahvi 6 lõige 3 sõnastatakse järgmiselt:
„(3) Kõik sündmuse raames taotleja poolt kavandatud tegevused tuleb esitada ühes taotluses. Kui taotleja taotleb toetust rohkem kui ühele üksiksündmusele, tuleb taotluse kulude-tulude eelarve esitada iga üksiksündmuse kohta detailselt finantseerijate ja kululiikide lõikes.
7)	paragrahvi 7 lõiget 2 täiendatakse pärast sõna „avamisest“ sõnadega „ja eelarvest“;

8)	paragrahvi 7 lõige 4 tunnistatakse kehtetuks;

9)	paragrahvi 10 täiendatakse lõikega 11 järgmises sõnastuses:
„(11) Taotlusvooru eelarvest kuni 20% eraldatakse kultuurisündmustele. Kui kultuurivaldkonna sündmustele ette nähtud eelarve osa jääb osaliselt või täielikult kasutamata, võib jaotamata vahendid suunata spordivaldkonna sündmuste toetamiseks.“;

10)	paragrahvi 11 lõikes 1 asendatakse number „40“ numbriga „60“;

11)	paragrahvi 12 lõike 1 punkt 4 tunnistatakse kehtetuks;

12)	paragrahvi 12 lõike 1 punkt 5 sõnastatakse järgmiselt:
„5) Ettevõtluse ja Innovatsiooni Sihtasutuse turismivaldkonna esindaja;“;
13)	paragrahvi 17 lõikest 1 jäetakse välja tekstiosa „toetuse saaja kirjalikku taasesitamist võimaldavas vormis esitatud maksetaotluse alusel“;

14)	paragrahvi 17 lõike 2 esimesest lausest jäetakse välja tekstiosa „toetuse saaja poolt esitatud maksetaotluse ja ettemakse prognoosi alusel“ ning teisest lausest jäetakse välja tekstiosa “maksetaotluse,“;

15)	paragrahvi 20 lõiget 1 täiendatakse punktiga 131 järgmises sõnastuses:
„131) korraldab sündmuse eel ja ajal sündmuse turunduskanalites ning toimumiskohas teavituse veebilehe visitestonia.com kohta;“.

			
Heidy Purga						
minister					

Kristiina Alliksaar
kantsler